BDMS ดีดแรง 4% หลังโชว์กำไร Q3 โตแจ่ม 3.4 พันลบ. รับรายได้ผู้ป่วยไทย-ตปท.ฟื้น
BDMS เด้งกว่า 4% รับกำไรไตรมาส 3/65 โตแจ่ม 3.4 พันลบ. รับรายได้ผู้ป่วยไทย-ตปท.ฟื้น ดันงวด 9 เดือนกำไร 9.4 พันลบ. โต 79% จากปีก่อนกำไร 5.3 พันลบ.
BDMS เด้งกว่า 4% รับกำไรไตรมาส 3/65 โตแจ่ม 3.4 พันลบ. รับรายได้ผู้ป่วยไทย-ตปท.ฟื้น ดันงวด 9 เดือนกำไร 9.4 พันลบ. โต 79% จากปีก่อนกำไร 5.3 พันลบ.
15 พ.ย. 2565

ผู้สื่อข่าวรายงานว่า วันนี้ (15 พ.ย.65) ราคาหุ้น บริษัท กรุงเทพดุสิตเวชการ จำกัด (มหาชน) หรือ BDMS ณ เวลา 10:00 น. อยู่ที่ระดับ 31.75 บาท บวก 1.25 บาท หรือ 4.10% สูงสุดที่ระดับ 32 บาท ต่ำสุดที่ระดับ 31.50 บาท ด้วยมูลค่าการซื้อขาย 161.27 ล้านบาท

โดยราคาหุ้น BDMS ปรับตัวเพิ่มขึ้นแรงหลังรายงานผลการดำเนินงานงวดไตรมาส 3/65 และงวด 9 เดือนปี 65 สิ้นสุดวันที่ 30 ก.ย.65 มีกำไรสุทธิเติบโต ดังนี้

ทั้งนี้ ปัจจัยที่ส่งผลให้กำไรปรับตัวเพิ่มขึ้นมาจากรายได้จากการดำเนินงานรวม 23,985 ล้านบาท เติบโต 19% จากไตรมาส 3/64 จากการเพิ่มขึ้นของรายได้จากผู้ป่วยทั้งชาวไทย 10% และชาวต่างชาติ 74% โดยการเติบโตหลักเกิดจากการฟื้นตัวของนักท่องเที่ยวเชิงสุขภาพ (Fly-in Patient) และการกลับมารักษาพยาบาลของผู้ป่วยชาวไทยที่ไม่เกี่ยวกับ COVID-19 ด้วยเหตุนี้ส่งผลให้อัตราการครองเตียงโดยรวมเพิ่มขึ้นจาก 71% ในไตรมาส 3/64 เป็น 76% ในไตรมาส 3/65